इंस्पेक्टर ने थाने में लगा दी फुलवारी || beautiful plantation in police station
Channel: REPORTERS PAGE
Date: 05/06/2020

वाराणसी-  पर्यावरण को संरक्षित रखने में पेड़ पौधों का अहम योगदान होता है। इसी बात का संदेश लेकर बनारस के एक इंस्पेक्टर पुलिस थाने के अलावा सार्वजानिक स्थलों पर पेड़ पौधे लगा रहे हैं जिससे पेड़ पौधे जीवनदायिनी ऑक्सीजन दे सके और लोग सुरक्षित रह सके। वाराणसी के चौक थाने पर तैनात इंस्पेक्टर डॉक्टर आशुतोष तिवारी ने पिछले कई वर्षों से हजारों पौधे रोपित किए। इंस्पेक्टर चौक खुद रोज सुबह शाम थाने परिसर में लगे पेड़ पौधों की देखभाल एक वैध के रूप में करते रहते हैं।

वह पर्यावरण को संरक्षित बनाए रखने के लिए जिस थाने पर इनकी तैनाती होती है वहां पौधे लगाते आ रहे हैं। साथ ही, लोगों को भी पेड़ पौधों की सुरक्षा करने के लिए अपील करते हैं। डॉक्टर तिवारी का कहना है कि पेड़ पौधे की कमी से ऑक्सीजन की कमी होती चली जाएगी। जिससे जीना दूभर हो जाएगा। ऐसे में पेड़ पौधे जीवन को बचाने में ही नहीं अपितु पर्यावरण को सुरक्षित रखने में भी अहम रोल अदा कर रहे हैं। अगर पेड़ पौधे कम हो जाएंगे तो पंक्षियों का आश्रय स्थल कम होता चला जाएगा। यही कारण हैं कि वनों की कटाई के चलते जीव-जंतु कम होते चले जाएंगे। डॉ तिवारी पर्यावरण को साफ सुथरा बनाने के लिए प्रयासरत हैं। उनका कहना है कि पेड़-पौधे जीवन का आधार हैं और उनकी सेवा भगवान की सच्ची सेवा होती है। इन पेड़ों पर सैकड़ों पक्षी आश्रय पाते हैं।